CELEX: 62011CN0296
Language: lv
Date: 2011-06-14 00:00:00
Title: Lieta C-296/11: Prasība, kas celta 2011. gada 14. jūnijā — Eiropas Komisija/Francijas Republika

27.8.2011   
            
            
               LV
            
            
               Eiropas Savienības Oficiālais Vēstnesis
            
            
               C 252/19
            
         Prasība, kas celta 2011. gada 14. jūnijā — Eiropas Komisija/Francijas Republika
   (Lieta C-296/11)
   2011/C 252/36
   Tiesvedības valoda — franču
   
      Lietas dalībnieki
   
   
      Prasītāja: Eiropas Komisija (pārstāvji — C. Soulay un L. Lozano Palacios)
   
      Atbildētāja: Francijas Republika
   
      Prasītājas prasījumi:
   
   
               —
            
            
               konstatēt, ka, piemērojot īpašo režīmu pakalpojumiem, ko ceļojumu aģentūras sniedz citām personām, nevis ceļotājiem (it īpaši citām ceļojumu aģentūrām), Francijas Republika nav izpildījusi Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu (1) 306.–310. pantā paredzētos pienākumus;
            
         
               —
            
            
               piespriest Francijas Republikai atlīdzināt tiesāšanās izdevumus.
            
         
      Pamati un galvenie argumenti
   
   Savas prasības pamatojumam Komisija izvirza vienu pamatu par nepareizu īpašā režīma piemērošanu pakalpojumiem, ko ceļojumu aģentūras sniedz citām personām, nevis ceļotājiem. Šajā ziņā Komisija norāda, ka šo režīmu var piemērot tikai tad, ja ceļojuma pakalpojumu pārdod ceļotājam. Turpretī to nevar piemērot pakalpojumiem, kurus viena ceļojumu aģentūra sniedz citai aģentūrai vai tūrisma maršrutu rīkotājiem. Ņemot vērā Vispārējā nodokļu kodeksā ietverto tiesību normu formulējumu, kurā tiek lietots termins “klients”, nevis termins “ceļotājs”, atbildētājas pieeja pamatojas uz terminu “klients”, un tātad šis režīms tiek paplašināti piemērots arī ceļojumu aģentūrām.
   Komisija turklāt noraida tēzi, kuru aizstāv Francijas valdība, saskaņā ar kuru ar Francijas tiesisko regulējumu varot labāk sasniegt īpašā režīma mērķus, proti, atvieglot administratīvās formalitātes ceļojumu aģentūrām un piešķirt PVN ieņēmumus tai dalībvalstij, kurā notiek katra atsevišķā pakalpojuma galapatēriņš.
   
      (1)  OV L 347, 1. lpp.